כל השירים שלי יצאו לחופש
כל השירים שלי יצאו לחופש; והתפזרו לי בעולם,; מחופשים לציפורים; או לפעמים לפרפרים,; או לצדפים יפים על שפת הים.; שירים קטנים צצים מתוך כל פרח,; בכל טיפה בים יש שיר,; ובגלל זה בדרך כלל; עולים המיים ויש גל,; והגלים מתפוצצים מרוב שירים.; ככה זה עם השירים כשהם מפוזרים,; הנקודות והפסיקים רצים ונדחקים,; וכל החרוזים מתנפצים וניתזים,; ובשבילים כל המילים והצלילים מתגלגלים.; כל השירים שלי פרחו ועפו; אני זוכרת כל אחד,; יש שיר קטן לנמלים; ושיר חצוף לנחלים; לרוח שיר פרוע במיוחד.; אז השירים שלי יצאו לחופש; והתפזרו בכל פינה,; ובגלל זה, אם רק תקשיב; בכל מקום יש איזה שיר,; בכל פינה יש שיר קטן עם מנגינה.; 